Index actorum in pelliculis de Harrio Pottero agentium
Index actorum in pelliculis de Harrio Pottero agentium omnes numerat actores qui personas seriei pellicularum, de serie librorum Ioannae Rowling constantis, egerunt. Daniel Radcliffe, Rupertus Grint, Emma Watson in omnibus pelliculis partes Harri Potteri, Hermionis Granger, Ronaldi Visli tulerunt. Cum illi tres conducti sunt, solus Radcliffe iam in pellicula egerat. Eos in quadro comitantes multi sunt notissimorum actorum Britanniarum Regni et Hiberniae, sicut, inter alios, Helena Bonham Carter, Iacobus Broadbent, Ioannes Cleese, Robbie Coltrane, Warwick Davis, Ralph Fiennes, Michael Gambon, Brendan Gleeson, Richardus Griffiths, Richardus Harris, Ioannes Hurt, Iason Isaacs, Gary Oldman, Alanus Rickman, Fiona Shaw, Margarita Smith, Timotheus Spall, Imelda Staunton, David Thewlis, Emma Thompson, Iuliaque Walters. Adfuerunt actores duodecim ipsam personam ferentes per omnes octo pelliculas.

Nonnulli noti actores Britannici, qui in serie non apparuerunt, interdum iocose rogantur cur non conducti sint. Anno 2007, Davide Yates quintam pelliculam moderante, Gulielmus Nighy, qui iam collaboravit cum Yates tribus eius inceptis televisivis, se dixit cum Yates esse iocatum quod fortasse, Davide Yates moderatore, non futurum esset solum actorem Britanniarum Regni qui partes in Harrio Pottero non egisset. "Sed nemo telephonabat," addidit Nighy. Anno 2009 Nighy ironice Rufi Scrimgeour agendi causa conductus est in pellicula septima, ab Yates moderata. Inquit Nighy, "Solus actor Anglicus ab Harrio Pottero absens non iam sum et sum contentissimus." Jude Law iocatus est, "Nullus me rogavit. Aliquantulum maior natu eram quam ut partes Harrii ferrem." Cum relator doctoris Horace Slughorn obsessionem cum nominibus eminentibus usui seriei "omnium notorum Britannicorum histrionum" composuit, Iacobus Broadbent actor doctoris Slughorn inquit, "Re vera, non histriones omnes advocati sunt. Aliquos novi adhuc exspectantes."

Absque Christophoro Columbo, omnes moderatores apparuerunt in una pellicularum quam moderatus est: Alphonsus Cuarón personam magi candelam tenentis in The Three Broomsticks gessit in Prisoner of Azkaban; Michael Newell breviter audiri potest partes annuntiatoris radiphonici domi Frank Bryce tenens in Goblet of Fire; David Yates personam magi in magica movente pictura visi tulit in Order of the Phoenix. David Heyman ordinator (Anglice "producer") quoque apparuit personam magi in magica movente pictura agens in DVD tertiae pelliculae, Prisoner of Azkaban.

Index inferus secundum pelliculam personamque distributus est, cum nonnullae personae ab actoribus numerosis actae sint.

Notae:
 (v) indicat actorem cuius vox apparet sola;
 (i) indicat actorem partes iuvenes cuiuslibet personae gerentem;
 (a) indicat actorem qui solum in archivis priorum pellicularum in pellicula apparet.
 Quadrum canum sine nomine actoris indicat personam non in pellicula esse.

Actores

Notae

De Harrio 
Saepe, partes secundae infantes (hic, Harrius infans) a geminis aut trigeminis aguntur ne liberi durius laborent. Praenomina propria eorum trigeminorum Saunders nesciuntur; in pelliculae gratiis simpliciter "Saunders Triplets" appellati sunt.

De Dumbledore 
Michael Gambon Richardum Harris surrogavit ut Albus Dumbledore a Prisoner of Azkaban tertia pellicula usque ad finem seriei, quia Harris mortuus post secundam pelliculam est.

De Flitvico 
Warwick Davis partes egit Fili Flitvici in duabus primis pelliculis sicut senem hominem nani adspectu capillis canis. In praeproductione autem tertiae pelliculae, ordinatores (Anglice "producers") Davis dixerunt personam Flitvici deesse, sed eis placere eum partes ferre alias. Davis partes multo minoris natu egit hominis capillis nigris et mystace, qui chorum scholae initio anni scholaris dirigebat, et qui in pelliculae gratiis "Wizard" (scilicet "Magus") nominatus est. In praeproductione pelliculae quartae, Michael Newell moderator Davis dixit se volle eius adspectum proximae pelliculae servare, sed eum adspectum esse novum Flitvici ipsius. Davis nunc personam quam egit aliquam cognationem Flitvici habet, licet adhuc nomine "Filius Flitvicus" in gratiis appellatus sit. Super, sexta in pellicula, Harrius proprie eum appellat "Flitvicum."

De Knox 
Robertus Knox sauciatus est usque ad mortem die 24 Maii 2008, ante pellicula Half-Blood Prince divulgata est. Actores et cinematographi fascias albas gesserunt ad Londinii primam actionem eius pelliculae in Roberti Knox honore.

De Crabbe 
Vincent Crabbe est persona secunda sed recidiva quae in omnibus libris apparret et in magni momenti spectamine in Deathly Hallows perit. Iacobus Waylett personam primis in sextis pelliculis egit. Septima autem pellicula suspecta, Waylett plantandae cannabis accusatus est. Iosue Herdman, qui Crabbis amicum Gregory Goylem agit, dixit Waylett non rediturum esse ad partes suas in pelliculis et Goylem pro eo periturum esse.

De Lily
Spectamen cum iuveni Lily Pottero cinematographatum est pelliculae Order of the Phoenix, sed non apparuit in theatrali pelliculae versione.

De Malfone
Nonnulla spectamina cum iuveni Lucio Malfone, a Tony Coburn acto, cinematographata sunt pelliculae Half-Blood Prince, sed non apparuerunt in finali pelliculae versione.

De Peeves 
Spectamen cum Peeves cinematographatum est pelliculae Philosophi Lapis, sed non apparuit in finali pelliculae versione.

Translationes

Fontes 

Harrius Potter
Indices hominum